Moby Dick (film)

Moby Dick er et amerikansk eventyr-drama fra 1956 regissert av John Huston. Filmens handler om en sjøkapteins besettelse etter å fange en stor hval som tidligere har kostet ham det ene beinet. Han er villig til å sette både eget og andres liv på spill i kampen. Hovedrollene spilles av Gregory Peck, Richard Basehart, Leo Genn og Orson Welles. Filmen er basert på Herman Melvilles roman med samme navn (1851).

Hustons versjon regnes som den mest kjente filmatiseringen av denne romanen.

Handling
Filmen handler om sjøkaptein Ahab og hans besettelse av en enorm hval, kalt Moby Dick. Hvalen har tidligere kostet ham det ene beinet og hendelsen har ført ham ut i en besettelse etter å fakke og drepe dyret. Han er nå villig til å ofre sitt eget- og mannskapets liv, samt skipet, for å få has på den enorme skapningen som han ser på som sin nemesis.

Om filmen

Popularitet og økonomi 
Moby Dick innbrakte $10,4 millioner i USA og ble sett av drøyt 20 millioner. Ifølge The Numbers havnet den på en niendeplass over de mest innbringende filmene i USA i 1956.

Produksjonskostnadene er estimert til $4,5 millioner.

Anmelderne 
Den fikk forholdsvis god mottakelse av filmkritikerne, noe som gjenspeiles i at den har fått 86 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide.

Priser 
Den vant en Silver Ribbon ved Italian National Syndicate of Film Journalists i kategorien beste regi, to NBR Award ved amerikanske National Board of Review, i kategoriene beste regi og beste birolle, og en NYFCC pris ved New York Film Critics Circle Awards.

I rollene

Referanser

Eksterne lenker
 

Dramafilmer fra USA
Eventyrfilmer fra USA
Filmer fra 1956
Engelskspråklige filmer
Filmer satt til 1800-tallet
Filmer som foregår ombord på skip
Filmer lagt til Massachusetts
Filmer basert på bøker
Filmer lagt til Stillehavet
Filmer om hevn
Artikler i sjøfart-prosjektet